stanford-oval/wikipedia huggingface dataset:
แอร์บัส เอ319

| แอร์บัส เอ319 |
| --- | --- |
   แอร์บัส เอ319 ของแอร์มอริเชียส
ข้อมูลทั่วไป
บทบาท: อากาศยานไอพ่นลำตัวแคบ
บริษัทผู้ผลิต: แอร์บัส
สถานะ: ในประจำการ
ผู้ใช้งานหลัก: อเมริกันแอร์ไลน์   ยูไนเต็ดแอร์ไลน์   อีซี่ย์เจ็ต   เดลตาแอร์ไลน์
จำนวนที่ผลิต: 1,501 ลำ  (มีนาคม ค.ศ. 2024)
ประวัติ
สร้างเมื่อ: ค.ศ. 1994–2021 (เอ319ซีอีโอ)    ค.ศ. 2017–ปัจจุบัน (เอ319นีโอ)
เริ่มใช้งาน: เมษายน ค.ศ. 1996 โดยสวิสแอร์
เที่ยวบินแรก: 25 สิงหาคม ค.ศ. 1995
พัฒนาจาก: แอร์บัส เอ320
สายการผลิต: แอร์บัส เอ318
พัฒนาเป็น: แอร์บัส เอ319นีโอ
แอร์บัส เอ319 (อังกฤษ: Airbus A319) เป็นรุ่นของอากาศยานไอพ่นลำตัวกว้างพิสัยสั้นถึงปานกลางในตระกูลแอร์บัส เอ320 ที่ผลิตและออกแบบโดยแอร์บัสแอสอาแอส เอ319 มีความจุผู้โดยสาร 124 ถึง 156 ที่นั่งและมีพิสัยการบินสูงสุดที่ 3,700 ไมล์ทะเล (6,900 กม.; 4,300 ไมล์) แอร์บัสเริ่มผลิตเอ319 ในปี 2017 โดยมีฐานการผลิตหลักขั้นสุดท้ายอยู่ที่ฮัมบวร์ค ประเทศเยอรมนี และเทียนจิน ประเทศจีน
เอ319 เป็นรุ่นที่มีลำตัวสั้นลงของแอร์บัส เอ320 โดยเข้าประจำการในเดือนเมษายน ค.ศ. 1996  กับสวิสแอร์ ประมาณสองปีหลังจากแอร์บัส เอ321 และแปดปีหลังจากเอ320 ดั้งเดิม เอ319 มีระดับการอนุญาตการบินเฉพาะรุ่นเดียวเครื่องบินตระกูลแอร์บัส เอ320 อื่นๆ ทั้งหมด ทำให้นักบินที่มีใบอนุญาตสำหรับการบินเอ320 อยู่สามารถทำการบินบนเอ319 ได้โดยไม่จำเป็นต้องฝึกอบรมเพิ่มเติม
ในเดือนธันวาคม ค.ศ. 2010 แอร์บัสได้ประกาศเปิดตัวเครื่องบินตระกูลแอร์บัส เอ320นีโอ (Neo; New Engine Option) โดยเป็นการปรับปรุงประสิทธิภาพของเครื่องบินตระกูลเอ320 เดิม หนึ่งในนั้นคือรุ่นเอ319นีโอ ที่มีลำตัวสั้นลงเหมือนกับเอ319 เดิม แต่จะใช้เครื่องยนต์ใหม่ที่มีประสิทธิภาพการประหยัดเชื้อเพลิงมากขึ้น ผสมผสานกับการปรับปรุงโครงสร้างเครื่องบินและการใช้ปลายปีกแบบชาร์กเลต ทำให้แอร์บัส เอ319นีโอสามารถประหยัดเชื้อเพลิงได้มากถึง 15% เมื่อเปรียบเทียบกับรุ่นก่อนหน้า ยอดขายสำหรับเอ319นีโอนั้นต่ำกว่าเครื่องบินรุ่นอื่นๆ ในตระกูลเอ320นีโอมาก โดยมีคำสั่งซื้อประมาณ 1% ของเครื่องบินทั้งตระกูล
ณ เดือนมีนาคม ค.ศ. 2024 มีการสร้างแอร์บัส เอ319 ทั้งหมด 1,501 ลำ โดยมี 1,359 ลำให้บริการอยู่กับ 90 สายการบิน นอกจากนี้ยังมีเอ319 ที่อยู่ระหว่างการสั่งซื้อสายการบินอีก 47 ลำ อเมริกันแอร์ไลน์เป็นผู้ให้บริการรายใหญ่ที่สุดโดยมีเอ319ซีอีโอจำนวน 133 ลำในฝูงบิน
การพัฒนา > ภูมิหลัง

รุ่นแรกของเครื่องบินตระกูลเอ320 ก็คือแอร์บัส เอ320 ซึ่งเปิดตัวในเดือนมีนาคม ค.ศ. 1984 และบินครั้งแรกในวันที่ 22 กุมภาพันธ์ ค.ศ. 1987 ต่อมาได้มีการขยายลำตัวของเอ320 เพื่อให้สามารถจุผู้โดยสารได้มากขึ้น จึงมีการสร้างแอร์บัส เอ321 (ส่งมอบครั้งแรกในปี 1994) และลดขนาดลำตัวของเอ320 เป็นแอร์บัส เอ319 (1996) และย่อลงอีกเป็นแอร์บัส เอ318 (2003) เครื่องบินตระกูลเอ320 จะใช้ระบบการบินแบบฟลาย-บาย-ไวร์ และใช้การควบคุมผ่านแท่นควบคุม อ้างอิงจากเดอะนิวยอร์กไทม์ส แอร์บัสได้พัฒนาเอ319 ตามคำขอของ Steven Udvar-Hazy อดีตประธานและซีอีโอของไอแอลเอฟซี
การพัฒนา > จุดเริ่มต้นและลักษณะ

แอร์บัส เอ319 มีลักษณะคล้ายกับเอ320 โดยมีการลดความยาวของลำตัวเครื่องลง ซึ่งมีต้นกำเนิดมาจากเครื่องบินเอเอ1 ขนาด 130 ถึง 140 ที่นั่ง ที่เป็นส่วนหนึ่งของการศึกษาวิจัยอากาศยานลำตัวแคบของแอร์บัส โครงการเอสเอ1 ถูกพับไปหลังแอร์บัสมุ่งความสนใจไปที่เครื่องบินขนาดใหญ่กว่าแทน  แอร์บัสก็มุ่งความสนใจไปที่โครงการเอ320เอ็ม-7 อีกครั้ง หลังจากที่ได้ประสบความสำเร็จเป็นอย่างมากในการจำหน่ายเอ320 และเอ321 โดยเป็นโครงการที่จะลดขนาดลำตัวของเอ320 เดิมไปเจ็ดเฟรม และจะทำให้เกิดการแข่งขันโดยตรงสำหรับโบอิง 737-300/-700 โดยจะนำโครงสร้างเครื่องบินด้านหน้าปีกออกสี่เฟรม และด้านหลังปีกอีกสามเฟรม จนมีความยาวเหลือเพียง 3.73 เมตร (12 ฟุต 3 นิ้ว) นอกจากนี้แล้วยังมีการลดจำนวนประตูทางออกฉุกเฉินเหนือปีกจากสี่เหลือสองบาน เอ319 ที่มีการจัดเรียงที่นั่งแบบหนาแน่น เช่น การจัดเรียงที่นั่งชั้นประหยัด 156 ที่นั่งของอีซี่ย์เจ็ตจะยังคงมีประตูทางออกฉุกเฉินเหนือปีกสี่บานเช่นเดิม ประตูบรรทุกสินค้าขนาดใหญ่ถูกแทนที่ด้วยประตูตู้สินค้าด้านท้าย ซึ่งสามารถบรรจุตู้สินค้า LD3-45 ที่ดัดแปลงความสูงลงแล้วได้ และยังมีการปรับเปลี่ยนซอฟต์แวร์เล็กน้อยให้เข้ากับลักษณะของเครื่องบินที่เปลี่ยนไป เอ319 จะมีตัวเลือกเครื่องยนต์ระหว่าง ซีเอฟเอ็ม56-5เอ หรือ ไอเออี วี2500-เอ5 ที่ให้แรงผลักดัน 98 kN (22,000 lbf)และตัวเลือกที่จะเพิ่มเป็น 105 kN (24,000 lbf) ได้
เอ319 จะติดตั้งถังเชื้อเพลิงคล้ายกับบนเอ320-200 และด้วยความจุผู้โดยสารที่น้อยกว่า จึงมีพิสัยการบินถึง 6,650 km (3,590 nmi) หรือ 6,850 km (3,700 nmi) เมื่อติดตั้งปลายปีกแบบชาร์กเลต ความยาวปีกของเอ319 นั้นยาวกว่าความยาวของเครื่องบินโดยรวม
การพัฒนา > การผลิตและทดสอบ

แอร์บัสเริ่มการขายเอ319 เมื่อวันที่ 22 พฤษภาคม ค.ศ. 1992 โดยมีไอแอลเอฟซีเป็นลูกค้ารายแรกที่สั่งซื้อไปทั้งหมดหกลำ แอร์บัสได้มีการปรับราคาเป็น 275 ล้านเหรียญสหรัฐ (250 ล้านยูโร) ในวันที่ 10 มิถุนายน ค.ศ. 1993 หลังมีรายงานถึงความต้องการสั่งซื้อเอ319 ของสวิสแอร์และอาลีตาเลีย ในวันที่ 23 มีนาคม ค.ศ. 1995 เอ319 ลำแรกได้เข้ากระบวนการประกอบขั้นสุดท้ายในโรงงานที่ฮัมบาร์ค และได้เปิดตัวในวันที่ 24 สิงหาคม ค.ศ. 1995 และทำการบินครั้งแรกในวันถัดไป กระบวนการทดสอบเพื่อรับใบอนุญาตใช้เครื่องบินสองลำกับอีก 350 เที่ยวบินทดสอบ โดยรุ่นที่ใช้เครื่องยนต์ซีเอฟเอ็ม56-5บี6/2 ได้รับการรับรองในเดือนเมษายน ค.ศ. 1996 และรุ่นที่ใช้เครื่องยนต์วี2524-เอ5 ได้รับการรับรองในอีกหนึ่งเดือนถัดมา
สวิสแอร์ได้รับมอบแอร์บัส เอ319 ลำแรกในวันที่ 25 เมษายน ค.ศ. 1996 และเข้าประจำการภายในเดือนนั้น ในเดือนมกราคม ค.ศ. 1997 แอร์บัส เอ319 ได้ทำลายสถิติขณะทำการบินเที่ยวบินส่งมอบ โดยได้ทำการบินในเส้นทางรอบวงกลมใหญ่จากฮัมบวร์คสู่วินนิเพก รัฐแมนิโทบาเป็นระยะทาง 3,588 ไมล์ทะเล (6,645 กิโลเมตร) ด้วยระยะเวลา 9 ชั่วโมง 5 นาที แอร์บัส เอ319 hได้รับความนิยมในสายการบินราคาประหยัด เช่น อีซี่ย์เจ็ต ที่รับมอบไป 172 ลำ
รุ่น > เอ319-100

แอร์บัส เอ319 หรือที่เรียกว่า เอ320M-7 เป็นรุ่นย่อของแอร์บัส เอ320 โดยมีความยาวลำตัวอยู่ที่ 3.73 ม. (12 ฟุต 3 นิ้ว) โดยได้มีการถอดลำตัวเครื่องออกสี่เฟรม บริเวณด้านหน้าของปีกและสามเฟรมที่ท้ายปีกออก ด้วยความจุเชื้อเพลิงที่ใกล้เคียงกับ เอ320-200 และจำนวนผู้โดยสารที่น้อยลง สามารถจุผู้โดยสารได้ 124 คนในการจัดเรียงที่นั่งแบบสองชั้น ในพิสัยการบิน 6,650 กม. (3,590 nmi) หรือ 6,850 กม. (3,700 nmi) ด้วย "ชาร์กเล็ท" แม้ว่าจะใช้เครื่องยนต์เหมือนกับของเอ320 แต่เครื่องยนต์เหล่านี้ถูกลดแรงผลักดันลงเนื่องจากน้ำหนักขึ้นบินสูงสุดที่ต่ำกว่าของแอร์บัส เอ319
แอร์บัสได้มีการส่งมอบแอร์บัส เอ319ซีอีโอ ทั้งหมด 1,460 ลำ โดยเหลืออีก 24 ลำที่สั่งซื้อ ณ วันที่ 30 กันยายน ค.ศ. 2017 ในปี 2018 ราคาตามรายการของเอ319 อยู่ที่ 92.3 ล้านดอลลาร์สหรัฐ
รุ่น > เอ319ซีเจ

แอร์บัส เอ319ซีจี หรือ แอร์บัส เอซีเจ319 "เอเลแกนซ์" เป็นรุ่นเครื่องบินองค์กรที่พัฒนาต่อจากแอร์บัส เอ319 โดยมีการติดตั้งถังน้ำมันเพิ่มเติมในบริเวณช่องเก็บสัมภาระใต้ท้องเครื่อง โดยเป็นถังที่สามารถนำออกได้ มีการเพิ่มเพดานบินเป็น 12,500 m (41,000 ft). และเพิ่มพิสัยการบินเป็น 6,000 ไมล์ทะเล (11,100 กิโลเมตร) เอ319ซีเจสามารถดัดแปลงกลับเป็นเอ319 ธรรมดาได้โดยการนำถังเชื้อเพลิงเติมออกและจัดเรียงห้องโดยสาร เดิมเอ319ซีเจใช้ชื่อภายใต้แอร์บัสคอปอเรทเจ็ตว่าแอร์บัส เอซีเจ319
เอ319ซีเจสามารถบรรทุกผู้โดยสารได้สูงสุด 39 คน โดยส่วนมากจะจัดเรียงห้องโดยสารตามลูกค้า เอ319ซีเจแข่งขันกับเครื่องบินองค์กรอื่นๆ เช่น โบอิง 737-700บีบีเจ เอ็มบราเออร์ ลีเนียจ 1000 กัลฟ์สตรีม จี650 กัลฟ์สตรีม จี550 และบอมบาร์ดิเอร์ โกลบอล 6000 เอ319ซีเจถูกใช้เป็นเครื่องบินประจำรัฐบาลของแอลแบเนีย อาร์มีเนีย อาเซอร์ไบจาน บราซิล บัลแกเรีย เช็กเกีย เยอรมนี อิตาลี มาเลเซีย สโลวาเกีย ไทย ตุรกี ยูเครน และเวเนซุเอลา
ในปี 2014 แอร์บัสได้เปิดตัวห้องโดยสารแบบ เอเลแกนซ์ บนเอซีเจ319 โดยจะเอื้อต่อการปรับเปลี่ยนห้องโดยสารและลดค่าใช้จ่ายในการติดตั้ง
รุ่น > เอ319แอลอาร์

แอร์บัส เอ319แอร์อาร์ เป็นรุ่นพิสัยไกลของแอร์บัส เอ319 โดยทั่วไปเอ319แอลอาร์ จะมีพิสัยการบินเพิ่มถึง 4,500 ไมล์ทะเล (8,300 กิโลเมตร) กาตาร์แอร์เวย์เป็นผู้ให้บริการรายแรก โดยสั่งซื้อและให้บริการเอ319-100แอลอาร์จำนวนสองลำ ต่อมาพริวัตแอร์ได้รับมอบเอ319แอลอาร์สองลำในปี 2003 และยูโรฟลายรับมอบอีกสองในปี 2005
รุ่น > เอ319นีโอ

บทความหลัก: แอร์บัส เอ320นีโอ
เอ319นีโอเป็นรุ่นย่อของแอร์บัส เอ320 โดยที่มีความจุผู้โดยสารสูงสุด 160 ที่นั่งในการจัดเรียงที่นั่งแบบหนึ่งชั้น รือ 140 ที่นั่งในการจัดเรียงแบบสองชั้นโดยสาร โดยมีพิสัยการบิน 3,750 ไมล์ทะเล (6,940 กม.) และประสิทธิภาพการบินที่ดีขึ้น ในขณะที่รุ่นเอซีเจ (แอร์บัสคอปอเรทเจ็ต) สามารถบรรทุกผู้โดยสาร 8 คนด้วยพิสัยการบิน 6,750 ไมล์ทะเล (12,500 กม.) หรือเวลาบินกว่า 15 ชั่วโมง
ลูกค้าเปิดตัวของรุ่นเอ319นีโอในช่วงแรกคือกาตาร์แอร์เวย์ แต่สายการบินได้เปลี่ยนแปลงคำสั่งซื้อเป็นรุ่นเอ320นีโอ ที่มีขนาดใหญ่ขึ้นในปลายปี ค.ศ. 2013 ทำให้ไม่มีผู้เปิดตัวรายใหม่ตั้งแต่นั้นเป็นต้นมา จนกระทั่งสปิริตแอร์ไลน์ได้สั่งซื้อเครื่องบินเอ319นีโอใหม่จำนวน 47 ลำ ในเดือนมีนาคม ค.ศ. 2022 ไชนาเซาเทิร์นแอร์ไลน์รับมอบเอ319 นีโอลำแรกและกลายเป็นลูกค้าเปิดตัวของรุ่น
แอร์บัส เอ319นีโอไม่ได้รับความสนใจมากนัก ในเดือนมกราคม ค.ศ. 2019 ยอดสั่งซื้อของเอ319นีโอ มีน้องกว่าเอ220 ที่เทียบเท่ากันมาก หลังจากเจ็ตบลูแอร์เวย์และบรีซแอร์เวย์สั่งซื้อเอ220 จำนวน 60 ลำ นอกจากนี้ในเดือนมกราคม ค.ศ. 2019 แอร์บัสยืนยันว่า แม้ว่าคำสั่งซื้อจะน้อยลงเนื่องจากมีการแข่งขันกับเอ220-300 แอร์บัสก็ไม่มีแผนที่จะยุติการผลิตเอ319นีโอ
รุ่น > รุ่นทางการทหาร > เอ319 MPA

แอร์บัส เอ319 MPA (Maritime Patrol Aircraft) เป็นรุ่นทางการทหารที่พัฒนาต่อจากแอร์บัส เอ319 โดยได้เริ่มพัฒนาในปี 2018 โดยแอร์บัสดีเฟนส์แอนด์สเปซ เพื่อแข่งขันกับโบอิง พี-8 โพไซดอนเป็นรุ่นที่พัฒนามาจากโบอิง 737 เน็กซต์เจเนอเรชันที่ผลิตในสหรัฐ
รุ่น > รุ่นทางการทหาร > เอ319 OH

แอร์บัส เอ319 OH  "Offener Himmel" เป็นรุ่นทางการทหารที่พัฒนาต่อจากแอร์บัส เอ319ซีเจ รุ่นนี้จะติดตั้งเซ็นเซอร์ไฟฟ้าออปติคัล กล้อง EO-S/กล้องดิจิตอล และเซ็นเซอร์อินฟราเรด (IR-S)
ลุฟท์ฮันซ่าเทคนิคออกแบบเอ319 OH สำหรับกองทัพอากาศเยอรมันซึ่งใช้ในการปฏิบัติภารกิจสอดแนมตามสนธิสัญญาการเปิดน่านฟ้า ทุกๆ ปีกองทัพอากาศเยอรมันจะมีแผนการใช้งานเครื่องรุ่นนี้ 20 ภารกิจ และจะมีการเช่าให้กับประเทศอื่นๆ ที่ต้องการใช้งานเครื่องบินลำนี้
ผู้ให้บริการ

บทความหลัก: รายชื่อผู้ให้บริการเครื่องบินตระกูลแอร์บัส เอ320
ณ เดือนมีนาคม ค.ศ. 2024 มีแอร์บัส เอ319 ทั้งหมด 1,359 ลำ (รุ่นซีอีโอ 1342 ลำ และรุ่นนีโอ 17 ลำ) ให้บริการกับ 90 สายการบินโดยมีอเมริกันแอร์ไลน์และอีซี่ย์เจ็ตเป็นผู้ให้บริการรายใหญ่ที่สุดของรุ่น โดยมีอ319ประจำการทั้งหมด 133 ลำ และ 96 ลำตามลำดับ แอร์บัส เอ319 เป็นรุ่นที่ได้รับความนิยมมากที่สุดในเครื่องบินตระกูลเอ320 ในการดำเนินการโดยรัฐบาล เครื่องบินผู้บริหารและเครื่องบินส่วนตัว โดยมีเครื่องบิน 84 ลำที่ประจำการในลักษณะนี้
ผู้ให้บริการ > คำสั่งซื้อและการส่งมอบ

| รุ่น | คำสั่งซื้อ> รวม | คำสั่งซื้อ> ค้างส่งอบ | การส่งมอบ> รวม | การส่งมอบ> 2024 | การส่งมอบ> 2023 | การส่งมอบ> 2022 | การส่งมอบ> 2021 | การส่งมอบ> 2020 | การส่งมอบ> 2019 | การส่งมอบ> 2018 | การส่งมอบ> 2017 | การส่งมอบ> 2016 |
| --- | --- | --- | --- | --- | --- | --- | --- | --- | --- | --- | --- | --- |
| เอ319ซีอีโอ | 1,486 | 2 | 1,484 | — | — | — | 2 | 3 | 4 | 8 | 3 | 4 |
| เอ319นีโอ | 62 | 45 | 17 | — | 7 | 6 | 2 | — | 2 | — | — | — |
| รวม | 1,548 | 47 | 1,501 | 0 | 7 | 6 | (4) | 3 | 6 | 8 | 3 | 4 |
| การส่งมอบ> รุ่น | การส่งมอบ> 2015 | การส่งมอบ> 2014 | การส่งมอบ> 2013 | การส่งมอบ> 2012 | การส่งมอบ> 2011 | การส่งมอบ> 2010 | การส่งมอบ> 2009 | การส่งมอบ> 2008 | การส่งมอบ> 2007 | การส่งมอบ> 2006 | การส่งมอบ> 2005 | การส่งมอบ> 2004 | การส่งมอบ> 2003 | การส่งมอบ> 2002 | การส่งมอบ> 2001 | การส่งมอบ> 2000 | การส่งมอบ> 1999 | การส่งมอบ> 1998 | การส่งมอบ> 1997 | การส่งมอบ> 1996 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| เอ319ซีอีโอ | 24 | 34 | 38 | 38 | 47 | 51 | 88 | 98 | 105 | 137 | 142 | 87 | 72 | 85 | 89 | 112 | 88 | 53 | 47 | 18 |
เอ319นีโอ: —
| รวม | 24 | 34 | 38 | 38 | 47 | 51 | 88 | 98 | 105 | 137 | 142 | 87 | 72 | 85 | 89 | 112 | 88 | 53 | 47 | 18 |
ข้อมูลเมื่อ มีนาคม 2024.
อุบัติเหตุและอุบัติการณ์สำคัญ

ณ เดือนมีนาคม ค.ศ. 2024 ได้มีอุบัติเหตุและอุบัติการณ์ทางการบินที่เกี่ยวข้องกับแอร์บัส เอ319 ทั้งหมด 23 ครั้ง โดยห้าครั้งส่งผลให้สูญเสียเครื่องบิน แต่ไม่เคยมีอุบัติเหตุที่ส่งผลให้มีผู้เสียชีวิต
14 พฤษภาคม ค.ศ. 2018: เสฉวนแอร์ไลน์ เที่ยวบินที่ 8633 เครื่องบินแอร์บัส เอ319-133 ทะเบียน B-6419 ได้เปลี่ยนเส้นทางเพื่อลงจอดฉุกเฉินที่ท่าอากาศยานนานาชาติเฉิงตูซวงหลิว หลังจากกระจกห้องนักบินบานหนึ่งระเบิดออกระหว่างไต่ระดับ โดยที่ครึ่งตัวบนของนักบินผู้ช่วยถูกดูดออกไปนอกเครื่องบิน นักบินสามารถนำเครื่องบินลงจอดอย่างปลอดภัย โดยมีเพียงนักบินและลูกเรือเท่านั้นที่ได้รับบาดเจ็บ
ข้อมูลจำเพาะ

| --- | --- |
นักบิน: สองคน
การจัดเรียงทีนั่งสูงสุด: 156 ที่ความกว้าง 28–30 นิ้ว (71–76 เซนติเมตร)
ที่นั่ง (การจัดเรียงหนึ่งชั้น): 134 ที่ความกว้าง 32 in (81 ซm)
ที่นั่ง (การจัดเรียงสองชั้น): 124 (8F @ 38 in, 116Y @ 32 in)
ความจุสินค้า: 27.7 ลูกบาศก์เมตร (980 ลูกบาศก์ฟุต)
ความยาว: 33.84 เมตร (111 ฟุต 0 นิ้ว)
ฐานล้อลงจอด: 11.04 เมตร (36 ฟุต 3 นิ้ว)
ความยาวปีก: 35.8 เมตร (117 ฟุต 5 นิ้ว) 
พื้นที่ปีก: 122.4 ตารางเมตร (1,318 ตารางฟุต)
ความสูงของหางเสือ: 11.76 เมตร (38 ฟุต 7 นิ้ว)
ความกว้างห้องโดยสาร: 3.70 เมตร (12 ฟุต 2 นิ้ว)
ความกว้างลำตัวเครื่องบิน: 3.95 เมตร (13 ฟุต 0 นิ้ว)
ความสูงลำตัวเครื่องบิน: 4.14 เมตร (13 ฟุต 7 นิ้ว)
น้ำหนักลงจอดสูงสุด: 62.5 ตัน (138,000 ปอนด์)
น้ำหนักขึ้นบินสูงสุด: 75.5 ตัน (166,000 ปอนด์)
ความเร็วขณะบิน: มัค 0.78 (516kn; 956 กม./ชม.; 594 ไมล์/ชม.)
ความเร็วสูงสุด: มัค 0.82 (542kn; 1,005 กม./ชม.; 624 ไมล์/ชม.)
พิสัยการบิน: 3,750 ไมล์ทะเล (6,940 กิโลเมตร; 4,320 ไมล์)
พิสัยการบิน (คอปอเรทเจ็ต): 6,000 ไมล์ทะเล (11,100 กิโลเมตร; 6,900 ไมล์)
ระยะทางวิ่งสำหรับการขึ้นบิน: 1,850 เมตร (6,070 ฟุต)
ระยะทางวิ่งสำหรับการลงจอด: 1,360 เมตร (4,460 ฟุต)
ความจุเชื้อเพลิง: 24,210–30,190 ลิตร (6,400–7,980 US gallon)
เพดานบิน: 39,100–41,000 ฟุต (11,900–12,500 เมตร)
เครื่องยนต์ (×2): ซีเอฟเอ็ม56-5บี, 68.3 in (1.73 m) fan ไอเออี วี2500เอ5, 63.5 in (1.61 m) fan
แรงผลักดัน (×2): 98–120 kN (22,000–27,000 lbf)
เครื่องบินที่ใกล้เคียงกัน > รุ่นที่ใกล้เคียงกัน

แอร์บัส เอ220
แอร์บัส เอ318
แอร์บัส เอ320
เครื่องบินที่ใกล้เคียงกัน > เครื่องบินที่ใกล้เคียงกัน

โบอิง 717
โบอิง 737-300
โบอิง 737-700
โคแม็ก ซี919
ยาโกเลฟ เอ็มซี-21
ตูโปเลฟ ตู-204
แหล่งข้อมูลอื่น

เว็บไซต์ทางการ
| ด ค กการกำหนดแบบเครื่องบินลำเลียงของกองทัพไทย |
| --- | --- |
บ.ล (ลำเลียง):  บ.ล.1  บ.ล.2 เค  บ.จล.2  บ.ล.3  บ.ล.4  บ.ล.5  บ.ล.6  บ.ตล.7  บ.ล.8  บ.ล.9  บ.ล.10  บ.ล.11 เค/เคเอช  บ.ตล.12  บ.ล.13  บ.ล.14  บ.ล.15  บ.ล.16  บ.ล.17  บ.ล.18  บ.ล.19  บ.ล.20 
เอ319-100 ของบางกอกแอร์เวย์ส
เอ319ซีเจของรัฐบาลเยอรมัน
เอ319แอร์อาร์ของกาตาร์แอร์เวย์
เอ319นีโอลำต้นแบบที่ท่าอากาศยานตูลูซ–บลาญัก
ภาพมุมล่างของแอร์บัส เอ319-100
แอเรียล (ตัวละครดิสนีย์)

| แอเรียล |
| --- | --- |
ตัวละครใน เงือกน้อยผจญภัย
Ariel as she appears in her mermaid form in The Little Mermaid (1989).
ปรากฏครั้งแรก: เงือกน้อยผจญภัย (1989)
เค้าโครงจาก: เงือกน้อย โดย ฮันส์ คริสเตียน แอนเดอร์เซน
ดัดแปลงโดย:   รอน เคลเมนส์  จอห์น มัสเกอร์ 
ให้เสียงโดย: โจดี เบนสันแคทริน เฮย์วูด (แอเรียลมาเจสติกเจอร์นีย์)
แสดงโดย:   มารีเอตตา เดอพริมา (ลิตเติลเมอร์เมดไอแลนด์)  เซียร์รา บ็อกเกสส์ (การแสดงละครบรอดเวย์)  อัลลิอิ คราวัลโญ (เดอะลิตเติลเมอร์เมดไลฟ์!)  แฮลลี เบลีย์ (ภาพยนตร์ฉบับคนแสดง) 
ข้อมูลตัวละครในเรื่อง
นามแฝง: เงือกน้อย
เผ่าพันธุ์: มนุษย์ (ผ่านการแปลงด้วยเวทมนตร์)เงือก (เดิม)
ตำแหน่ง: เจ้าหญิงมเหสีแห่งอาณาจักรของอีริก เจ้าหญิงแห่งแอตแลนติกา
สังกัด: เจ้าหญิงดิสนีย์
ครอบครัว:   ราชาไทรทัน (พ่อ)ราชินีอธีนา (แม่, เสียชีวิต)ราชาโพไซดอน (ปู่)ราชาเนปจูน (ปู่ทวด)  แอททินา, อลานา, อเดลลา, อควาตา, อริสตา และแอนดรีนา (พี่สาว)เออร์ซูลา (อาในบางสื่อ) 
คู่สมรส: เจ้าชายอีริก
บุตร: เมโลดี
สัญชาติ: แอตแลนติก
อายุ:   16 ปี (ภาพยนตร์เรื่องแรก)  15–16 ปี (รายการโทรทัศน์)  15 ปี (กำเนิดแอเรียลกับอาณาจักรอันเงียบงัน) 
แอเรียล (อังกฤษ: Ariel) เป็นตัวละครในภาพยนตร์ภาพเคลื่อนไหวในลำดับที่ 28 ในปี 1989 ชื่อ เงือกน้อยผจญภัย แอเรียลมีสัญชาติเดนมาร์กและได้ปรากฏตัวบนจอภาพยนตร์ก่อนมีการนำขึ้นฉายบนจอทีวีและตามมาด้วยวิดีโอ เงือกน้อยผจญภัย ภาค 2 ตอน วิมานรักใต้สมุทร เป็นการนำเอาลูกสาวของแอเรียลมาเป็นตัวละครหลักในการดำเนินเรื่องแทน และได้มีการนำมาทำเป็นวิดีโอให้ชมก่อนภาคแรกอีกด้วย เสียงของแอเรียลถูกพากย์โดย Jodi Benson อย่างเป็นทางการในทุกครั้งและทุกที่ที่มีการปรากฏตัวของเธอ แอเรียลเป็นเจ้าหญิงในลำดับที่ 4 ของเจ้าหญิงดิสนีย์และเป็นเจ้าหญิงองค์เดียวที่มีบทบาทของการเป็นแม่ของลูกตนเองอย่างแท้จริง แอเรียลมีลักษณะเฉพาะของตัวเองที่เด่นชัด เช่นผมยาวสีแดงที่ดูมีน้ำหนัก ตาสีฟ้า ผิวสีขาว หางเงือกสีเขียว และชุดว่ายน้ำชิ้นส่วนบนของผู้หญิงที่เป็นรูปฝาหอยสีม่วง เรื่องราวในภาพยนตร์และจอทีวี แอเรียลเป็นลูกสาวคนที่ 7 ของราชาไทรทัน (Triton) และราชินีอธีน่า (Athena) แห่งอาณาจักรใต้น้ำ เมอร์โฟล์ก (Merfolk)  แอเรียลมีความดื้อรั้นอยู่ในตัวบ่อย ๆ เนื่องจากความอยากรู้อยากเห็นที่จะเป็นส่วนหนึ่งของโลกมนุษย์ แอเรียลแต่งงานกับเจ้าชายอีริค (Eric) บุคคลที่เธอช่วยชีวิตไว้หลังจากเรือล่ม และทั้งคู่ก็ได้มีลูกสาวด้วยกันหนึ่งคนชื่อเมโลดี้ (Melody)  ตัวละครตัวนี้อ้างอิงมาจากตัวละครจากบทประพันธ์ “เงือกน้อยผจญภัย” “The Little Mermaid” ของ Hans Christian Andersen แต่ได้มีการถูกพัฒนาและเปลี่ยนแปลงลักษณะนิสัยเพื่อการสร้างภาพเคลื่อนไหวในปี 1989 แอเรียลได้รับการวิพากษ์วิจารณ์ที่หลากหลาย บางสำนักพิมพ์เช่น Time ได้วิจารณ์แอเรียลว่าเธอได้ทุ่มเทมากเกินไปให้กับผู้ชาย ในขณะที่ สำนักพิมพ์ Empire ยกย่องในความดื้อรั้นและลักษณะนิสัยของเธอที่ไม่เหมือนเจ้าหญิงองค์อื่น ๆ ของดิสนีย์
ลักษณะนิสัย

แอเรียลมีนิสัยดี ร่าเริง สดใส มีความดื้อรั้น หลงใหลในโลกมนุษย์ มีความใฝ่ฝันอยากเป็นมนุษย์ เธอชื่นชอบในการสะสมข้าวของเครื่องใช้ของมนุษย์เป็นอย่างมาก เนื่องจากเธอมีความปรารถนาที่จะอยู่ร่วมกันกับเจ้าชายอีริคและโลกมนุษย์ที่เธอรักบนผืนแผ่นดิน และเธอยังมีถ้ำสะสมข้าวของเกี่ยวกับมนุษย์เป็นของตัวเองอีกด้วย
สิ่งที่แอเรียลชอบ

การสะสมสมบัติและข้าวของเครื่องใช้ของพวกมนุษย์ สังเกตได้จากในเงือกน้อยผจญภัย ภาคแรก เธอมีถ้ำสำหรับเก็บข้าวของเครื่องใช้ของพวกมนุษย์ และข้าวของเครื่องใช้เหล่านี้ เธออาจจะไปเก็บมาจากซากเรืออับปาง เนื่องจากช่วงต้นเรื่อง เธอได้ไปสำรวจซากเรืออับปางกับฟลาวน์เดอร์
สำรวจซากเรืออับปาง เนื่องจากภายในซากเรืออับปางนั้นมีข้าวของเครื่องใช้ของมนุษย์อยู่เป็นจำนวนมาก เธอจึงนำข้าวของเครื่องใช้ของมนุษย์ที่เธอเก็บได้ที่ซากเรืออับปางไปสะสมไว้ในถ้ำลับของเธอ
ศัตรูของแอเรียล

เออร์ซูลา แม่มดแห่งท้องทะเล เนื่องจากเออร์ซูลาเป็นสาเหตุของการเสียชีวิตของแม่ของเธอ (ข้อมูลจาก เงือกน้อยผจญภัย (ภาพยนตร์ พ.ศ. 2566))
โฟลต์แซม และ เจ็ทแซม 2 ปลาไหลลูกสมุนของเออร์ซูลา
มอร์กานา น้องสาวของเออร์ซูลา เนื่องจากมอร์กานามาแก้แค้นให้เออร์ซูลาที่ถูกฆ่าตายไปในภาคแรก
พัฒนาการของตัวละคร

แอเรียลถูกอ้างอิงมาจากตัวละครของ ฮันส์ คริสเตียน แอนเดอร์เซน เรื่อง เงือกน้อยผจญภัย แต่ผู้ร่วมกำกับและนักเขียน Ron Clements คิดว่านางเงือกในเรื่องของต้นฉบับมีความเศร้าโศกมากเกินไปจึงได้มีการเขียนบทตัวละครอันใหม่ขึ้นมาและกลายเป็นแอเรียลที่เรารู้จักกันในปัจจุบัน
Jodi Benson นักแสดงหญิงผู้มีความถนัดในการแสดงละครเวทีถูกคัดเลือกให้พากย์เสียงของแอเรียลเพราะผู้กำกับมีความรู้สึกว่าการที่เสียงของที่คนร้องเพลงและพูดเป็นเสียงที่มาจากคนคนเดียวกันนั้นมีความสำคัญมาก  Clements กล่าวไว้ว่าเสียงของ Benson มีความเป็นเอกลักษณ์ที่อ่อนหวานและเยาว์วัย  เมื่อทำการบันทึกเสียงของเพลง Part of Your World เธอจึงได้ขอให้มีการหรี่ไฟในสตูดิโอลงเพื่อสร้างบรรยากาศของการอยู่ใต้น้ำลึก  Part of Your World ถูกอ้างอิงจากนักประพันธ์เพลง I Want ซึ่งเดิมนั้นจะมีการนำมาตัดต่อเพื่อใช้เป็นเพลงของภาพยนตร์จริง แต่ Jeffrey Katzenberg เชื่อว่าจะเป็นการทำให้การดำเนินเนื้อเรื่องช้าลง  แต่ Ashman และ Keane ก็พยายามที่จะยังเก็บมันไว้ 
ต้นฉบับของแอเรียลถูกออกแบบและพัฒนาโดยนักสร้างภาพเคลื่อนไหวที่มีชื่อว่า Glen Keane ผู้ที่กล่าวไว้ว่าลักษณะแอเรียลมีการอ้างอิงมาจากภรรยาของตนในการบรรยายหัวข้อเกี่ยวกับภาพเคลื่อนไหว  และยังมีการนำเอานักแสดงหญิง Alyssa Milano ซึ่งอายุ 16 ปี ณ ขณะนั้นและทำหน้าทีเป็นพิธีกรซึ่งสร้างความพิเศษเกิดขึ้นบนช่องของดิสนีย์ มาใช้ในการสร้างตัวละครนี้อีกด้วย  และยังมีนักแสดงตลกชื่อดัง Sherri Stoner ผู้ที่สามารถให้การอ้างอิงท่าทางการแสดงออกกับนักสร้างภาพเคลื่อนไหวในช่วงของการพัฒนาภาพยนตร์เรื่องนี้  การเคลื่อนไหวของผมของแอเรียลใต้น้ำ ถูกอ้างอิงมาจากนักบินอวกาศ Sally Ride เมื่อเธออยู่ในอวกาศ  และแหล่งอ้างอิงอื่น ๆ มาจากการบันทึกภาพการว่ายน้ำในสระของ Stoner ซึ่งเป็นการช่วยในการออกแบบการเคลื่อนไหวของแอเรียลใต้น้ำได้อีกด้วย 
ความท้าทายในการสร้างภาพเคลื่อนไหวของแอเรียลในปี 1989 คือสีสันของความเป็นแอเรียลในสภาพแวดล้อมต่าง ๆ ที่มีการเปลี่ยนแปลงทั้งใต้น้ำและบนบก ซึ่งต้องใช้โมเดลถึง 32 สี สำหรับนักสร้างภาพเคลื่อนไหว โดยที่ไม่รวมถึงเครื่องแต่งกาย หางสีเขียวอมน้ำเงินของแอเรียลถูกผสมขึ้นเป็นพิเศษในแล็บของดิสนีย์ และภายหลังจึงมีการตั้งชื่อว่าแอเรียล หลังจากที่ตัวละครนี้ถูกสร้างขึ้นมาแล้ว ผมสีแดงของแอเรียลได้กลายมาเป็นข้อโต้เถียงระหว่างผู้สร้างภาพยนตร์และผู้อำนวยการสตูดิโอที่อยากให้ผมเป็นสีทอง แต่เป็นที่รู้กันดีว่าผมสีแดงจะตัดกับหางสีเขียวของแอเรียล สีแดงจะสามารถทำให้เข้มขึ้นได้ง่ายกว่าสีทอง และดิสนีย์ Touchstone Pictures ก็ได้ปล่อยภาพของนางเงือกผมสีทองไปแล้ว จึงเป็นที่มาของการเก็บผมสีแดงของแอเรียลไว้  ในการเริ่มต้นของบทสัมภาษณ์ Jodi Benson ได้พูดถึงแอเรียลไว้ว่า นักเขียนบทต้องทบทวนบทหลาย ๆ รอบเพื่อที่จะคงความทันสมัยของเนื้อหา Benson จึงได้บอกพวกเขาว่าบทที่ถูกเขียนขึ้นทำให้ลักษณะของแอเรียลนั้นเปลี่ยนไปจากความเป็นตัวเองและควรปรับให้กลับมาให้อยู่ในเค้าโครงเดิมมากขึ้น
เกี่ยวกับแอเรียล

เพลง Part of your World ที่แอเรียลร้องนั้น เป็นการสื่อสารสิ่งที่อยู่ในใจของเธอ ถึงความปรารถนาที่ต้องการอยู่ร่วมกับมนุษย์
แอเรียล เป็นเจ้าหญิงองค์แรกของ ค่าย วอลท์ ดิสนีย์ ที่มีความคิดความอ่านเป็นของตนเอง และเธอนับว่าเป็นเจ้าหญิงดิสนีย์รุ่นที่ 2 คนแรก
ใน เงือกน้อยผจญภัย (ภาพยนตร์ พ.ศ. 2566) ตัวของแอเรียลถูกรับบทโดย แฮลลี เบลีย์ นักแสดงสาวผิวสี ทำให้มีคนออกมาวิจารณ์เรื่องรูปร่างลักษณะว่าไม่ตรงกับฉบับแอนิเมชันในปี ค.ศ.1989
ชื่อ "แอเรียล"  อาจมีที่มาจากกลุ่มดาว แอเรียส และชื่อแอเรียลยังเป็นชื่อของดาวบริวารของ ดาวยูเรนัสอีกด้วย
อาหารที่แอเรียลชอบคือ สตรอว์เบอร์รี
ดูเพิ่ม

เงือก
เงือกน้อยผจญภัย
เจ้าหญิงเงือกน้อย
เจ้าหญิงดิสนีย์
แอเรียล (แก้ความกำกวม)
แหล่งข้อมูลอื่น

Ariel at Disney.com
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  อิสราเอล  สหรัฐ 
ศิลปิน:  มิวสิกเบรนซ์
โนยูแฮงอัป

Error ซิงเกิลโดยเชน วอร์ด
"โนยูแฮงค์อัพ" (อังกฤษ: No U Hang Up) ประพันธ์โดย Arnthor Birgisson, Rami Yacoub และ Savan Kotecha ขับร้องโดยผู้ชนะการประกวดรายการ  ดิ เอ็กซ์ แฟกเตอร์  เชน วอร์ด เพลงนี้ออกจำหน่ายรูปแบบ ซิงเกิล double A-side พร้อมกับเพลง "อิฟแดทส์โอเควิทยู"
ชาร์ท

| ชาร์ท (พ> ศ. 2550) | Peak position |
| --- | --- |
Irish Singles Chart: 11
Swedish Singles top 60: 38
Thailand True Move Get Chart : 2
UK Singles Chart: 2
โนอาห์ ชิวูตา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Noah Sikombe Chivuta
วันเกิด:   (1983-12-25) 25 ธันวาคม ค.ศ. 1983 (41 ปี)
สถานที่เกิด:  เอ็นโดลา, ประเทศแซมเบีย​
ส่วนสูง:  1.79 m (5 ft 10 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  นครราชสีมา ยูไนเต็ด
หมายเลข:  14
สโมสรอาชีพ*
| ปี |  ทีม |  ลงเล่น |  (ประตู) |
| 2006–2008 |  บิดเวสต์ วิตส์ |  50 |  (9) |
| 2008–2009 |  ซูเปอร์สปอร์ต ยูไนเต็ด |  9 |  (0) |
| 2009–2010 |  มาริตซ์เบิร์ก ยูไนเต็ด |  27 |  (4) |
| 2010–2013 |  ฟรีสเตท สตาร์ |  61 |  (10) |
| 2013–2016 |  นครราชสีมา |  55 |  (4) |
| 2017–2018 |  อยุธยา ยูไนเต็ด |  37 |  (7) |
| 2019 |  อยุธยา เอฟซี |  10 |  (4) |
| 2019–2020 |  ลำพูน วอร์ริเออร์ |  11 |  (2) |
| 2020–2021 |  สระบุรี ยูไนเต็ด |  22 |  (2) |
| 2021 |  สระแก้ว |  13 |  (1) |
| 2023– |  นครราชสีมา ยูไนเต็ด |  6 |  (3) |
ทีมชาติ
| 2007–2016 |  แซมเบีย |  35 |  (5) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 27 กุมภาพันธ์ ค.ศ.2022
โนอาห์ ซิคอมเบ ชิวูตา (อังกฤษ: Noah Sikombe Chivuta​)​ เป็นนักฟุตบอลชาวแซมเบีย ตำแหน่งกองกลาง ปัจจุบันลงเล่นให้กับนครราชสีมา ยูไนเต็ด ในไทยลีก 3 โดยชิวูตาเคยติดทีมชาติแซมเบีย และเป็นหนึ่งในผู้เล่นทีมชาติชุดแชมป์แอฟริกาคัพออฟเนชันส์ 2012
โนอาห์ วิลเลียมส์

โนอาห์ วิลเลียมส์ (อังกฤษ: Noah Williams; เกิด 15 พฤษภาคม พ.ศ. 2543) เป็นนักกีฬากระโดดน้ำชาวอังกฤษที่เป็นตัวแทนของบริเตนใหญ่และเชี่ยวชาญด้านการแข่งขันแพลตฟอร์ม 10 เมตร เขาได้รับรางวัลเหรียญเงินในแพลตฟอร์ม 10 เมตรชายคู่ร่วมกับ แมทธิว ดิกซ์สัน ในการแข่งขัน ชิงแชมป์ยุโรปและกีฬาเครือจักรภพ
โนนัตโนเวมเบอร์

โนนัตโนเวมเบอร์ (อังกฤษ: No Nut November) มักเขียนย่อเป็น NNN เป็นกิจกรรมเชิงท้าทายในอินเทอร์เน็ตเกี่ยวกับการงดมีเพศสัมพันธ์และละเว้นการสำเร็จความใคร่ ตลอดเดือนพฤศจิกายนในทุก ๆ ปี โดยเริ่มขึ้นในปี 2011 และได้รับความนิยมมากขึ้นในหมู่ผู้ใช้โซเชียลมีเดียชายในปี 2017 โดยมีกิจกรรมต่อท้ายคือ เดสทรอยดิกดิเซมเบอร์ (Destroy Dick December) ซึ่งมีลักษณะตรงข้ามกัน